Noul Nissan Kicks vine cu monitorizarea unghiului "mort". Ce alte îmbunătățiri va avea mașina.
Nissan a prezentat noul model de Nissan Kicks, varianta 2021. SUV-ul este dintre cele mai bine vândute modele de la Nissan. Printre rivali sunt Honda HR-V, Kia Soul și Toyota C-HR.
Anul acesta a fost un an al lansărilor auto. Ce-i drept, mai puține decât în alți ani. Nissan Kicks va avea o nouă versiune în 2021. Cu un design nou, mai agresiv.Multă tehnologie, mai ales în interior. Are atât Apple CarPlay, cât și Android Auto pentru conectarea telefonului. Are și hotspot pentru Wi-Fi. Și mai impresionante sunt sistemele de siguranță. Vine cu monitorizare a unghiului "mort", cu frânare automată și avertisment pentru schimbarea benzii.Paul Hawson, director Nissan America: "În 2021, Kicks crește atractivitatea cu un stil exterior îmbunătățit, un upgrade al tehnologiei și noi moduri de a oferi siguranță. Kicks din nou are grijă de audiofili. Asta cu sistemul audio Bose care aduce un sunet premium chiar la urechile șoferului."Prețul mașinii nu a fost dezvăluit, însă acesta ar urma să fie similar cu cel de la modelul precedent din momentul lansării. Asta ar fi în jur de 20 de mii de dolari.